3. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 654 της 17/31 Οκτ. 1964 (ΦΕΚ Α΄ 187) Περί των εισαγωγικών εξετάσεων εις τα Εργαστήρια και την Προπαρασκευαστικήν Τάξιν της Ανωτάτης Σχολής Καλών Τεχνών. Έχοντες υπ’ όψιν: α)τας διατάξεις του άρθρ. 2 (παρ. 1) του Ν.Δ. 4263/1962, και του άρθρ. 13 του Νόμ. 3813/1958, β)την γνώμην του Συλλόγου των Καθηγητών της Ανωτάτης Σχολής Καλών Τεχνών, διατυπωθείσαν κατά την συνεδρίασιν αυτού της 18ης Αυγ. 1964 και γ)την υπ’ αριθ. 647/1964 γνωμοδότησιν του Συμβουλίου της Επικρατείας, προτάσει του Ημετέρου Υφυπουργού επί της Εθνικής Παιδείας και Θρησκευμάτων, απεφασίσαμεν και διατάσσομεν: Εισαγωγικαί εξετάσεις εις τα Εργαστήρια  Ζωγραφικής και Χαρακτικής Άρθρ.1.-1.Αι εισαγωγικαί εξετάσεις δια τα Εργαστήρια Ζωγραφικής και Χαρακτικής διενεργούνται τον μήνα Ιούνιον, εις ημέρας οριζομένας υπό του Συλλόγου των Καθηγητών και γνωστοποιουμένας προ 15 τουλάχιστον ημερών. 2.Ο επιθυμών να μετάσχη των εισαγωγικών εξετάσεων οφείλει να υποβάλη ομού μετά των υπό του Νόμου οριζομένων δικαιολογητικών και δύο φωτογραφίας. 3.Οι καθηγηταί των Εργαστηρίων και της Προπαρασκευαστικής τάξεως συγκροτούν την Εξεταστικήν Επιτροπήν, της οποίας Πρόεδρος είναι ο Διευθυντής της Σχολής. Σελ. 395 Εγγραφή Σπουδαστών Α.Σ.Κ.Τ. 31.Δ.β.1-3 4.Οι διαγωνιζόμενοι δια την εισαγωγήν εις τα Εργαστήρια Ζωγραφικής και Χαρακτικής υποβάλλονται εις τας εξής τρείς δοκιμασίας: α)Εις αναπαράστασιν κεφαλής εκ του φυσικού δια σκιαγραφίας, επί φύλλου χάρτου διαστάσεων 55Χ45 εκατοστομέτρων, εις τρία τετράωρα. β)Εις εκτέλεσιν σχεδίου ενός ή πλειόνων αντικειμένων δια σκιαγραφίας, επί φύλλου χάρτου διαστάσεων 62Χ48 εκατοστομέτρων, εις τρία τετράωρα. γ)Εις εκτέλεσιν πρωτοτύπου εγχρώμου συνθέσεως (σκίτσου) με τέμπεραν, εκ κληρουμένου θέματος, επί φύλλου χάρτου διαστάσεων μη υπερβαινουσών τα 50Χ50 εκατοστόμετρα. Αι τελικαί διαστάσεις καθορίζονται μετά την κλήρωσιν του θέματος. Η τελευταία αύτη δοκιμασία διεξάγεται εντός μιας ημέρας από της 9ης μέχρι της 19ης ώρας. 5.α)Ο Διευθυντής της Σχολής εντός τριών ημερών από της λήξεως των εξετάσεων καλεί εις συνεδρίασιν την Εξεταστικήν Επιτροπήν, ήτις και προβαίνει εις την βαθμολόγησιν των τριών δοκιμασιών κεχωρισμένως επί βαθμολογικής κλίμακος 0-10 και συντάσσει κατά σειράν επιτυχίας τον πίνακα των επιτυχόντων και των εκ τούτων εισακτέων. β)Επιτυχόντες ανακηρύσσονται οι λαβόντες τουλάχιστον 5 εις εκάστην δοκιμασίαν ή οι λαβόντες άθροισμα βαθμών και εις τας τρείς δοκιμασίας τουλάχιστον 18. γ)Εισακτέοι ανακηρύσσονται οι εκ των επιτυχόντων τυχόντες του μεγαλυτέρου συνολικού βαθμού, μέχρι συμπληρώσεως του οριζομένου αριθμού εισακτέων. Η κατάστασις των επιτυχόντων και εισακτέων δημοσιεύεται δια του πίνακος των ανακοινώσεων της Σχολής, καταχωρίζεται εις τα πρακτικά των συνεδριάσεων του Συλλόγου των Καθηγητών και υποβάλλεται εις το Υπουργείον Εθνικής Παιδείας και Θρησκευμάτων. Εισαγωγικαί εξετάσεις εις τα Εργαστήρια Γλυπτικής Άρθρ.2.-1.Αι παρ. 1, 2, 3 και 5 του άρθρ. 1 εφαρμόζονται και επί των εισαγωγικών εξετάσεων των Εργαστηρίων Γλυπτικής. 2.Οι διαγωνιζόμενοι δια την εισαγωγήν εις τα Εργαστήρια Γλυπτικής υποβάλλονται εις τας εξής τρείς δοκιμασίας: α)Εις αναπαράστασιν κεφαλής εκ του φυσικού δια σκιαγραφίας, επί φύλλου χάρτου διαστάσεων 55Χ45 εκατοστομέτρων, εις τρία τετράωρα. β)Εις εκτέλεσιν σχεδίου ενός ή πλειόνων αντικειμένων δια σκιαγραφίας, επί φύλλου χάρτου διαστάσεων 62Χ48 εκατοστομέτρων, εις τρία τετράωρα. Σελ. 396 γ)Εις εκτέλεσιν ολογλύφου γυμνού σώματος εις το ήμισυ του φυσικού μεγέθους, ή προτομής εις το φυσικόν μέγεθος, εις έξ τετράωρα. Εισαγωγικαί εξετάσεις εις την  Προπαρασκευαστικήν Τάξιν Άρθρ.3.-1.Αι εισαγωγικαί εξετάσεις δια την Προπαρασκευαστικήν Τάξιν διενεργούνται το δεύτερον δεκαπενθήμερον του μηνός Σεπτεβρίου, εις ημέρας οριζομένας υπό του Συλλόγου των Καθηγητών και γνωστοποιουμένας προ 15 τουλάχιστον ημερών. 2.Αι παρ. 2, 3 και το εδάφ. α΄ της παρ. 5 του άρθρ. 1 εφαρμόζονται αναλόγως και επί των εισαγωγικών εξετάσεων της Προπαρασκευαστικής Τάξεως. 3.Οι διαγωνιζόμενοι δια την εισαγωγήν εις την Προπαρασκευαστικήν Τάξιν υποβάλλονται εις τας εξής δύο δοκιμασίας: α)Εις εκτέλεσιν σχεδίου εκ γυψίνων εκτύπων ή άλλων αντικειμένων, μεμονωμένων ή εν συνθέσει, με κάρβουνον, επί φύλλου χάρτου διαστάσεων 55Χ45 εκατοστομέτρων, εις τρία τετράωρα. β)Εις εκτέλεσιν σχεδίου εκ γυψίνων εκτύπων ή άλλων αντικειμένων, μεμονωμένων ή εν συνθέσει, ή εξ άλλου θέματος, με μολυβδοκόνδυλον επί φύλλου χάρτου διαστάσεων 55Χ45 εκατοστομέτρων, εις τρία τετράωρα. Η σχεδίασις γίνεται εκ δύο διαφόρων θέσεων, καθοριζομένων δια μιας μόνης κληρώσεως, εκάστου κλήρου περιλαμβάνοντος δύο αριθμούς. 4.Κατά την συνεδρίασιν της Εξεταστικής Επιτροπής βαθμολογούνται αι δύο δοκιμασίαι κεχωρισμένως επί βαθμολογικής κλίμακος 0-10 και συντάσσεται κατά σειράν επιτυχίας ο πίναξ των επιτυχόντων και εισακτέων. Επιτυχόντες και εισακτέοι ανακηρύσσονται οι λαβόντες βαθμόν τουλάχιστον 5 εις εκάστην δοκιμασίαν ή οι λαβόντες άθροισμα βαθμών τουλάχιστον 12. Η κατάστασις των επιτυχόντων και εισακτέων δημοσιεύεται δια του πίνακος των ανακοινώσεων της Σχολής, καταχωρίζεται εις τα πρακτικά των συνεδριάσεων του Συλλόγου των καθηγητών και υποβάλλεται εις το Υπουργείον Εθνικής Παιδείας και Θρησκευμάτων. Εισαγωγικαί εξετάσεις εις τα Φροντιστήρια Εφαρμογών Άρθρ.4.-(Αντικαθίσταται η παρ. 2 άρθρ. 5 Β.Δ. 920/1961). 31.Δ.β.3 Εγγραφή Σπουδαστών Α.Σ.Κ.Τ. 